als_Latn dik_Latn sag_Latn
Fiks 5 vjet pas fejesës së tyre, Nora ka publikuar klipin e saj të ri "Baby Jem" kushtuar tërësisht të fejuarit të saj Robert Berisha. Gjatë gjithë kohës në klip, ajo i këndon në pozicione mjaft provokuese, Robertit, që për hir të së vërtetës është gjysma e saj perfekte për nga paraqitja. Në klip, ajo nuk heziton të shfaqë jo vetëm intimitetin në ccift dhe pasionin e dashurisë, por edhe frikërat dhe dyshimet që vijnë me këtë dashuri.
Në Instagramin e saj Nora, nisi një fushatë "tease", duke nxjerrë foto nga xhirimet. Fillimisht doli foto me rrobabanjot e Agent Provocateur, ndërsa sot, ajo njoftoi për publikimin e klipit, me një foto ku Nora shfaqet me një palë të brendshme super seksi, sërish nga marka britanike Agent Provocateur, të cilat të gjitha kushtojnë rreth 500 euro.
Nora është njohur me Robertin në Prishtinë dhe janë fejuar në 22 Maj të vitit 2008. Roberti është muzikant dhe shoqëron në koncerte përreth botës shumë këngëtarë të njohur, si Sinan Vllasaliu. Të dy jetojnë bashkë në një kompleks modern vilash në periferi të Prishtinës dhe ka gjasa (edhe pse jo të sigurtë) se vila ku është filmuar klipi, mund të jetë e tyrja.
als_Latn als_Latn als_Latn